b"\n_START_ARTICLE_\nMate Grani\xc4\x87\n_START_PARAGRAPH_\nMate Grani\xc4\x87 (Ba\xc5\xa1ka Voda, 19. rujna 1947.), hrvatski politi\xc4\x8dar_NEWLINE_Osnovnu \xc5\xa1kolu je zavr\xc5\xa1io u Ba\xc5\xa1koj Vodi i Makarskoj, gimnaziju u Splitu, a Medicinski fakultet u Zagrebu (1971). _NEWLINE_Specijalizirao je internu medicinu i dijabetologiju. Profesionalnu lije\xc4\x8dni\xc4\x8dku karijeru izgradio je u klasi prof. dr. Zdenka \xc5\xa0krabala, a njegov pravi zavr\xc5\xa1ni ispit bila je izgradnja Instituta za dijabetes Vuk Vrhovac. Mate Grani\xc4\x87 i Zdenko \xc5\xa0krabalo uspjeli su izgraditi jedan od najboljih zavoda za dijabetes u ovom djelu Europe (1985.). Godine 1990. postaje dekan Medicinskog fakulteta u Zagrebu, kao najmla\xc4\x91i dekan u povijesti Zagreba\xc4\x8dkog sveu\xc4\x8dili\xc5\xa1ta. Gostuju\xc4\x87i je profesor i gost predava\xc4\x8d na Harvard Medical School, na Medicinskom fakultetu u M\xc3\xbcnchenu i na Kentucky Diabetes Foundation, te savjetnik Svjetske zdravstvene organizacije. _NEWLINE_Potpredsjednik Vlade Republike Hrvatske od 31. srpnja 1991. godine i ministar vanjskih poslova od 1. lipnja 1993. godine do 27. sije\xc4\x8dnja 2000. godine.  _NEWLINE_1991. godine utemeljuje Ured za prognanike i izbjeglice, te organizira skrb za stotine tisu\xc4\x87a prognanika i izbjeglica iz BiH. _NEWLINE_Bio je glavni pregovara\xc4\x8d Vlade Republike Hravatske s biv\xc5\xa1om Jugoslovenskom narodnom armijom (JNA) o deblokadi i evakuaciji vojarni, i potpisnik Sporazuma o povla\xc4\x8denju JNA 8. prosinca 1991. godine. _NEWLINE_1992. godine kao potpredsjednik Vlade RH potpisuje dokument o Pristupu Republike Hrvatske KESS-u._NEWLINE_1993. godine se uklju\xc4\x8duje u zaustavljanje sukoba na podru\xc4\x8dju BiH izme\xc4\x91u Hrvata i Muslimana. _NEWLINE_1994. godine kao ministar vanjskih poslova bio je glavni pregovara\xc4\x8d i potpisnik Be\xc4\x8dkih i Washingtonskih Sporazuma. _NEWLINE_1995. godine zamjenik glavnog pregovara\xc4\x8da Franje Tu\xc4\x91mana i potpisnik Daytonskog sporazuma. _NEWLINE_1996. godine potpisao je Sporazum o normalizaciji odnosa sa Saveznom Republikom Jugoslavijom (SRJ)._NEWLINE_1997. godine potpisuje Sporazum o ulasku RH u Vije\xc4\x87e Europe. _NEWLINE_2000. godine bio je kandidat HDZ-a na izborima za predsjednika Republike. _NEWLINE_2000. godine u travnju osniva novu stranku Demokratski centar (DC)._NEWLINE_2000.-2003. godine predsjednik Odbora za europske integracije Hrvatskog sabora. _NEWLINE_2003. godine daje ostavku na mjesto predsjednika DC-a zbog lo\xc5\xa1ih izbornih rezultata._NEWLINE_2004. godine u travnju osniva poduze\xc4\x87e za politi\xc4\x8dke i gospodarske analize (MAGRA d.o.o.)._NEWLINE_U svibnju 2004., pod sumnjivim okolnostima, dolazi do pokretanja istrage protiv Mate Grani\xc4\x87a zbog navodnoga primanja mita. \xc5\xbdupanijski sud u Zagrebu 12. svibnja 2004. godine osloba\xc4\x91a ga krivnje, a Vrhovni Sud Republike Hrvatske \xc5\xbealbu USKOK-a odbacuje 21. listopad 2004. godine i zaklju\xc4\x8duje da u slu\xc4\x8daju Grani\xc4\x87-Bago nije bilo nikakvih osnovanih indicija za pokretanje zahtjeva za istragu. _NEWLINE_U sje\xc4\x8dnju 2005. godine Mate Grani\xc4\x87 postaje posebni savjetnik Predsjedni\xc5\xa1tva HSP-a. _NEWLINE_2007. godine je Grani\xc4\x87 prvi dekan NCL Visoke novinarske \xc5\xa1kole\xc2\xa0,koja danas djeluje kao dio Veleu\xc4\x8dili\xc5\xa1ta VERN'.  _NEWLINE_U studenom 2005., godine izdaje knjigu VANJSKI POSLOVI - iza kulisa politike U knjizi govori o svom putu od Ba\xc5\xa1ke Vode do Banskih dvora i svih svjetskih metropola; od dekanske \xc4\x8dasti i glavnog pregovara\xc4\x8da u hrvatskim mirovnim bitkama do istra\xc5\xbenog zatvora."